stanford-oval/wikipedia huggingface dataset:
Propositiologiikka
Propositiologiikan syntaksi

Propositiologiikassa atomilauseita merkitään propositiosymboleilla  p_{0},p_{1},p_{2},\ldots \,\!. Lausemuuttujina käytetään suuria kirjaimia  A,B,C,\ldots \,\!. Lausemuuttujat kuvaavat mielivaltaisia tai toistaiseksi määrittelemättömiä lauseita.
Propositiosymboleja voidaan määritellä seuraavaan tapaan:
p_{0}=_{df}\,\!" 2+4=6\,\!".
p_{1}=_{df}\,\!"Esko ui".
p_{2}=_{df}\,\!"Esko kastuu".
Propositiosymboleista voidaan rakentaa monimutkaisempia ilmaisuja loogisten operaattoreiden eli konnektiivien avulla. Joskus osa konnektiiveista voidaan korvata määrittelemällä ne muutaman valitun konnektiivin avulla. Yleensä konnektiiveja esitellään seuraavat viisi, mutta on olemassa myös pari muuta konnektiivia: Shefferin viiva ja Peircen nuoli.
| Merkitys | Merkintä | Lukutapa |
| --- | --- | --- |
| negaatio |  \neg {}A | "ei A" (engl. not A) |
| konjunktio |  (A\wedge {}B) | "A ja B" (engl. A and B) |
| disjunktio |  (A\vee {}B) | "A tai B" (engl. A or B) |
| implikaatio |  (A\to {}B) | "jos A niin B" |
| ekvivalenssi |  (A\leftrightarrow {}B) | "A jos ja vain jos B" |
Seuraavassa rekursiivisessa määritelmässä määritellään kaikki propositiolauseet.
Määritelmä 1 Propositiolause
Propositiosymbolit ovat propositiolauseita.
Jos  A\,\! on propositiolause, niin  \neg {}A\,\! on propositiolause.
Jos  A\,\! ja  B\,\! ovat propositiolauseita, niin  (A\wedge {}B)\,\! on propositiolause.
Jos  A\,\! ja  B\,\! ovat propositiolauseita, niin  (A\vee {}B)\,\! on propositiolause.
Jos  A\,\! ja  B\,\! ovat propositiolauseita, niin  (A\to {}B)\,\! on propositiolause.
Jos  A\,\! ja  B\,\! ovat propositiolauseita, niin  (A\leftrightarrow {}B)\,\! on propositiolause.
Esimerkki 2 Propositiolauseita
\neg {}p_{0}\,\!
(p_{0}\to {}p_{1})\,\!
\neg ((p_{0}\wedge p_{2})\to (p_{3}\vee p_{1}))\,\!
Määritelmän 1 perusteella propositiolauseet voidaan purkaa osatekijöikseen yksiselitteisellä tavalla (katso propositiologiikan rakennepuu). Tällöin edetään vastakkaiseen suuntaan. Jos
 A\,\! on propositiolause, niin se on välttämättä muotoa
 p_{i}\,\!,
 \neg {}B\,\!,
 (B\wedge {}C)\,\!,
 (B\vee {}C)\,\!,
 (B\to {}C)\,\! tai
 (B\leftrightarrow {}C)\,\!.
Muussa tapauksessa sitä ei ole muodostettu määritelmän mukaisesti. Tämä mahdollistaa matemaattisen induktion soveltamisen logiikkaa koskevissa todistuksissa.
Päättely propositiologiikassa

Propositiologiikassa (kuten formaalissa logiikassa muutenkin) voidaan erottaa kaksi päätapaa tutkia päättelyä: Päättelysäännöt (syntaktinen näkökulma) ja totuusarvon laskeminen (semanttinen näkökulma). Päättelysäännöt sinänsä eivät takaa sitä, että päättely säilyttää totuuden. Tämän takaa vasta sellaisten päättelysääntöjen käyttäminen, joiden eheys (katso eheyslause alempana) on todistettu. Päättelysääntöjen sinänsä soveltaminen on ainoastaan uusien lauseiden johtamista jo oletetuista. Sen sijaan, jos tiettyjen päättelysääntöjen eheys on todistettu, voidaan päättelyn pätevyys todistaa jo pelkästään näihin päättelysääntöihin nojautuen. Eheydestä käytetään usein myös nimityksiä validius ja korrektisuus.
Aksioomat ...
Päättelysäännöt ...
Pari esimerkkiä ...
Tautologia ja looginen seuraus

Klassisessa propositiologiikassa pätevät seuraavat lait:
Principium exclusi terti (lat. kielletyn kolmannen laki), jonka mukaan jokainen lause on aina tosi tai epätosi.
Principium exclusi contradictionis (lat. kielletyn ristiriidan laki), jonka mukaan mikään lause ei voi olla sekä tosi että epätosi.
Propositiologiikan täydellisyys- ja eheyslause

Propositiologiikan täydellisyyslauseen mukaan jos lause  A on tautologia, niin lauseella  A on luonnollinen päättely.
Propositiologiikan eheyslauseen mukaan jos lauseella  A on luonnollinen päättely oletuksista  B_{1},B_{2},\dots ,B_{n}; niin jos totuusjakaumalla  v pätee  v(B_{1})=v(B_{2})=\ldots =v(B_{n})=1, niin  v(A)=1.
Kun täydellisyyslause ja eheyslause yhdistettään, niin saadaan tuloksena seuraava lause: propositiolause  A on tautologia jos ja vain jos propositiolauseella  A on luonnollinen päättely.
Eheyslauseesta siis seuraa, että jos  A:lla on luonnollinen päättely, niin lause  A on tautologia. Todistetaan tämä eheyslauseen avulla.
Propositiologiikan täydellisyys- ja eheyslause > Todistus

Väite: Jos lauseella  A on luonnollinen päättely, niin lause  A on tautologia.
Tehdään vastaoletus: lauseella  A on luonnollinen päättely mutta lause  A ei ole tautologia. Tällöin on olemassa totuusjakauma  v siten, että  v(A)=0, joten  v(\lnot A)=1. Koska
Edellä sovellettiin luonnolisen päättelyn tunnettuja sääntöjä konjunktion tuonti, negaation tuonti ja negaation eliminointi.
Toisaalta eheyslauseen nojalla koska  \{\lnot A\}\vdash A ja  v(\lnot A)=1, niin  v(A)=1. Ollaan päädytty ristiriitaan, joten alkuperäinen väite pätee.
Täten lause  A on tautologia.  \square
Konnektiivit ja loogiset portit

Elektroniikassa tärkeimpiä loogisia konnektiiveja vastaavat tietyt loogiset portit seuraavasti:
| Konnektiivi | Yhdistetty lause | Looginen portti |
| --- | --- | --- |
| negaatio | "ei A" | NOT-portti |
| konjunktio | "A ja B" | AND-portti |
| disjunktio | "A tai B tai molemmat" | OR-portti |
| eksklusiivinen disjunktio | "A tai B, mutta ei molemmat" | XOR-portti |
| Shefferin viiva | "ei A tai ei B" | NAND-portti |
| Peircen nuoli | "ei A eikä B" | NOR-portti |
Kirjallisuutta

Thompson, Jan & Martinsson, Thomas: Matematiikan käsikirja.  Helsinki:  Tammi, 1994.  ISBN 951-31-0471-0.
Miettinen, Seppo K.: Logiikka: Perusteet.  Helsinki:  Gaudeamus, 2002.  ISBN 951-662-865-6.
Aiheesta muualla

Wikimedia Commonsissa on kuvia tai muita tiedostoja aiheesta .
Klement, Kevin C.: Propositional Logic The Internet Encyclopedia of Philosophy. (englanniksi)
Paul Letarouilly

Paul Marie Letarouilly (1795–1855) oli ranskalainen arkkitehti. Hänen merkittävintä tuotantoaan ovat kaksi Rooman renessanssiarkkitehtuuria käsittelevää pääteosta Les édifices de Rome moderne (1840–1855, 1868–1874; kolme nidosta kaiverrettuine lehtineen, yksi tekstiä) ja Le Vatican et la basilique de Saint Pierre (1882, kaiverrettuja lehtiä ilman tekstiä).
Paul Letarouillyn kaiverrus Palazzo Farnese.
Aiheesta muualla

Kuvia tai muita tiedostoja aiheesta Paul Letarouilly Wikimedia Commonsissa
Paul Kipkoech

| Mitalit> Maa:   Kenia.Miesten yleisurheilu.MM-kilpailut  | Mitalit> Maa:   Kenia.Miesten yleisurheilu.MM-kilpailut  | Mitalit> Maa:   Kenia.Miesten yleisurheilu.MM-kilpailut  | Maa:   Kenia> Miesten yleisurheilu. |
| --- | --- | --- | --- |
|  Kultaa | Rooma 1987 | 10 000 m |  |
Paul Kipkoech (6. tammikuuta 1963 Kapsabet, Kenia – 13. maaliskuuta 1995 Eldoret) oli kenialainen yleisurheilija, joka kilpaili kestävyysjuoksussa. Hän voitti maailmanmestaruuden 10 000 metrin juoksussa Roomassa 1987. 5 000 metrin juoksussa hän sijoittui yhdeksänneksi Helsingin MM-kisoissa 1983 ja viidenneksi Los Angelesin olympialaisissa 1984. Maastojuoksun MM-kilpailuissa hän sijoittui henkilökohtaisessa kilpailussa hopealle vuosina 1985, 1987 ja 1988 ja lisäksi saavutti joukkuekilpailussa Kenian joukkueessa neljä kultaa, yhden hopean ja yhden pronssin.
Kipkoech kuoli Eldoretin sairaalassa vuonna 1995, vain 32 vuoden ikäisenä.
Paul Konchesky

| 0 | 1 | 2 |
| --- | --- | --- |

Henkilötiedot
Koko nimi: Paul Martyn Konchesky
Syntymäaika: 15. toukokuuta 1981
Syntymäpaikka: Barking, Englanti
Pelipaikka: Vasen puolustaja
Pituus: 178cm
Seura
Seura: Leicester City FC
Pelinumero: 3
Junioriseurat
: West Ham Charlton
Seurat
| Vuodet | Seura | O (M) |
| 1997–2005 2003 2005–2007 2007–2010 2010–2011 2011 2011– | Charlton → Tottenham (laina) West Ham Fulham Liverpool → Nottingham (laina) Leicester | 149 (5) 012 (0) 059 (1) 043 (0) 015 (0) 015 (1) 0138 (5) |
Maajoukkue
| 2002–2003 2003–2005 | Englanti U21 Englanti | 015 (0) 002 (0) |
 Seurajoukkueuran tilastot kattavat vain kansalliset sarjat, päivitetty 27. heinäkuuta 2015.  Maajoukkueuran tilastot päivitetty 28. maaliskuuta 2008.
Paul Konchesky (s. 15. maaliskuuta 1981 Barking, Lontoo) on englantilainen jalkapalloilija. Hän pelaa valioliigaseura Leicesterin riveissä, jonne siirtyi 2011 Liverpoolista.
Konchesky aloitti uransa Charlton Athleticissa syksyllä 1997, jolloin hänestä tuli nuorin Charltonissa pelannut pelaaja. Konchesky edusti Charltonia aina vuoteen 2005 asti lukuun ottamatta lyhyttä lainajaksoa Tottenhamissa. Charltonista hän siirtyi West Hamiin, jossa hän pelasi kaksi kautta vuoteen 2007 saakka ennen Fulhamiin siirtymistään.
Roy Hodgsonin siirryttyä Fulhamista Liverpoolin valmentajaksi kesällä 2010, pestasi hän myös luottopelaajansa Koncheskyn Fulhamista Liverpooliin. Hodgsonin potkujen myötä Konchesky kuitenkin lainattiin Liverpoolista Nottinghamin riveihin jo tammikuussa 2011. Siirto Leicesteriin tapahtui heinäkuussa 2011.
Konchesky on pelannut kaksi maaottelua Englannin maajoukkueessa sekä 15 peliä alle 21-vuotiaiden maajoukkueessa.
Penguin

Sea Hawk -helikopteri laukaisee AGM-119 Penguin -ohjuksen.
Penguin on norjalainen Kongsberg Defence & Aerospacen valmistama meritorjuntaohjus. Yhdysvalloissa sille on annettu nimi AGM-119 (Air-to-ground missile 119). Palveluskäyttöön se otettiin vuonna 1972, ja on sen jälkeen käynyt läpi useita päivityksiä. Penguin on lyhyen- ja keskimatkan passiivisella infrapunahakupäällä varustettu risteilyohjus. Se oli ensimmäinen länsimainen infrapunahakuinen meritorjuntaohjus, muiden ollessa tuolloin aktiivisella tutkalla hakeutuvia. Ohjus lentää kohteeseensa lähellä merenpintaa alle äänennopeuden.
Ohjuksen rakettimoottori on kiinteäpolttoaineinen, lentäessään se tekee satunnaisia harhautusliikkeitä ja hakeutuu lopulta vihollisaluksen kylkeen lähelle vesirajaa. Ohjuksen 120 kilogramman taistelulataus tunkeutuu vihollisaluksen sisään viivästetyn sytyttimen ansiosta ja räjähtää siellä. Penguin voidaan laukaista pinta-aluksesta tai esimerkiksi F-16 hävittäjäkoneesta. Penguin on sertifioitu käytettäväksi myös muutamassa sotilashelikopterissa.
Tekniset tiedot

Pituus: 3,0 m (MK3 3,2 m)
Halkaisija: 28 cm
Kärkiväli: 1,4 m (MK3 1,0 m)
Paino: 385 kg (MK3 370 kg)
Taistelulataus: 120 kg (MK3 130 kg)
Kantama: 34+ km (MK3 55+ km)
Aiheesta muualla

Globalsecurity.org (englanniksi)
Rolf Labbart

Rolf Labbart ja Nanny Westerlund Kerjäläisooppera-näytelmän esityksessä Svenska Teaternissa vuonna 1946.
Rolf Gustaf Labbart (2. huhtikuuta 1922 Mänttä – 17. lokakuuta 2014 Helsinki) oli suomalainen näyttelijä ja laulaja. Hänen aktiivisin elokuvauransa ajoittui 1940- ja 1950-luvuille. Labbart näytteli päätyökseen teatterissa. Hänen ensimmäinen vaimonsa Soli Labbart oli myös näyttelijä. Toisen vaimonsa, näyttelijä-ohjaaja Eira Jauckensin kanssa hän meni naimisiin vuonna 1969 ja he olivat yhdessä Labbartin kuolemaan saakka.
Labbart oli tunnettu kasvo 1950-luvun elokuvissa, mutta sen jälkeen häntä nähtiin enää harvoin valkokankaalla. Labbart oli mukana useissa televisiosarjoissa, muun muassa Yhdeksän miehen saappaat sekä Sodan ja rauhan miehet.
Labbart oli myös iskelmälaulaja ja esiintyi useissa Yleisradion ohjelmissa.
Rolf Labbart on yksi kuuluisuuteen nousseista suomalaismiehistä, jotka palvelivat ja sotivat SS-Wiking-divisioonan suomalaisessa SS-vapaaehtoispataljoonassa (Finnischen Freiwilligen Bataillon der Waffen SS) Saksan itärintamalla vuosina 1941–1943.
Labbart sai valtion ylimääräisen taiteilijaeläkkeen toukokuusta 1987 alkaen. Hän kuoli 92-vuotiaana Helsingissä ja haudattiin Hietaniemen hautausmaan veteraanilehtoon.
Elokuvat

Kalle Aaltosen morsian (1948)
Neljästoista vieras (1948)
Onnen-Pekka (1948)
Keittiökavaljeerit (1948)
Isäntä soittaa hanuria (1949)
Kaunis Veera eli Ballaadi Saimaalta (1950)
Köyhä laulaja (1950)
Radio tekee murron (1951)
Yö on pitkä (1952)
Komppanian neropatit (1952)
Se alkoi sateessa (1953)
Syntipukki (1957)
Täällä Pohjantähden alla (1968)
Pohjantähti (1973)
Herra Puntila ja hänen renkinsä Matti (1979)
Täältä tullaan, elämä! (1980)
Nuoruuteni savotat (1988)
Kuutamosonaatti (1988)
Valkoinen nainen (1989)
Isänmaan kaikuja – Asiamies (1990)
Kadunlakaisijat (1991)
Rölli – hirmuisia kertomuksia (1991)
Televisiosarjat

Kunnon sotamies Svejkin seikkailuja (1968)
Yhdeksän miehen saappaat (1969)
Sodan ja rauhan miehet (1978)
Harjunpää ja kylmä kuolema (1983)
Tuntemattomalle jumalalle (1993)
Isänmaan toivot (1998)
Royal Dublin Society

Royal Dublin Society (RDS, alkuperäinen nimi Dublin Society) oli Dublin Philosophical Societyn vuonna 1731 Dublinissa sijaitsevassa Trinity Collegessa perustama yhdistys, jonka tarkoituksena oli tiedottaa taiteen, maatalouden, teollisuuden ja tieteen kehityksestä. Yhdistys hankki nykyiset alueensa Ballsbridgessa vuonna 1879, ja on sittemmin kasvattanut kokoaan alkuperäisestä 60 000:sta neliömetristä nykyiseen 160 000:een neliömetriin. Alueella on useita kokoontumistiloja, stadion, kokoushuoneita, baareja ja ravintoloita. RDS on suuri näyttelyiden, konserttien ja muiden kulttuuritapahtumien keskus. Royal-etuliite tuli nimeen vuonna 1820, kun Yrjö IV:stä tuli yhdistyksen suojelija. RDS järjestää joka tammikuu Young Scientist and Technology Exhibition -tiedetapahtuman. Ensimmäinen yhdistyksen järjestämä kilparatsastustapahtuma pidettiin vuonna 1868 ja siitä on vuosien mittaan kehittynyt merkittävä viihdetapahtuma Irlannissa. Vuonna 1982 RDS järjesti Show Jumping World Championships -kilpailun ja yhdisti sen samanvuotiseen Dublin Horse Show'hun. Vuosina 1990-1996 Shamrock Rovers F.C. pelasi kotiottelunsa stadionilla. Stadionilla on sittemmin pelattu Leinster Rugbyn Heineken Cup -pelejä.
Nykypäivä

2000-luvulla aluetta on käytetty myös rock- ja heavy metal -konserttien järjestämiseen. Siellä ovat esiintyneet muiden muassa Metallica (2003, 2004 ja 2006), Iron Maiden, Slipknot, Korn, Linkin Park, Guns N' Roses ja The Darkness.
Aiheesta muualla

Virallinen sivusto
Dublin Horse Show
Pierre Laporte

Pierre Laporte -silta
Pierre Laporte (25. helmikuuta 1921 – 17. lokakuuta 1970) oli kanadalainen poliitikko. Hän toimi Québecin maakunnallisena varapääministerinä ja työministerinä.
Laporte syntyi Montrealissa ja toimi vuosina 1945–1961 Le Devoir -lehden toimittajana. Hänet nimitettiin varapää- ja työministeriksi Robert Bourassan noustua Québecin pääministeriksi vuonna 1970.
Quebecin vapautusarmeijaksi kutsuttu terroristijärjestö kidnappasi Laporten tämän kotoa "lokakuun kriisissä" 1970. Hänet löydettiin viikon kuluttua kuolleeksi kuristettuna.
Saint Lawrence -joen yli Québecin kaupungin kohdalla johtava Pierre Laporte -silta on nimetty postuumisti hänen mukaansa.
Paul Kondas

Taiteen reunoilla
Suuntaukset
Art brut | Fantastinen realismi | Graffiti | ITE-taide | Kansantaide | Naivismi | Outsider-taide | Primitivismi | Visionaarinen taide
Tekijöitä Suomesta
Aleksanteri Ahola-Valo | Andreas Alariesto | Annukka Grönlund | Martti Innanen | Einari Junttila | Arto Ali-Eskola | Edvin Hevonkoski | Enni Id | Aleksandra Ionowa | Alice Kaira | Matias Keskinen | Nikolai Lehto | Jussi Löf | Kalervo Palsa | Matti Rutanen | Veijo Rönkkönen | Ilmari Salminen | Olli Seppänen | Kaarina Staudinger-Loppukaarre | Vihtori Storck | Ilkka Juhani Takalo-Eskola | Heikki Tuomela | Ensio Tuppurainen | Sigurd Wettenhovi-Aspa
Tekijöitä ulkomailta
William Blake | Aleksanteri Ahola-Valo | Banksy | Jean-Michel Basquiat | Hieronymus Bosch | Salvador Dalí | Jean Dubuffet  | Max Ernst | H. R. Giger | Alex Grey | Keith Haring | Edward Hicks | Frida Kahlo | Theodor Kittelsen | Mati Klarwein | Paul Kondas | Séraphine Louis | Gustave Moreau | Grandma Moses | Niko Pirosmani | Maria Primatšenko | Henri Rousseau
Paul Kondas (1900–1985) oli virolainen naivisti. Ammatiltaan hän oli opettaja. Monipuolisesti lahjakkana Kondas toimi muun muassa koulun orkesterin johtajana, soitti useita eri instumentteja sekä ohjasi näytelmiä, kirjoitti runoja jne.
Varsinaisesti maalaamisen hän aloitti vasta eläkeiässä, ilmeisesti tekemisen puutteessa. Heti alkuunsa hänen omaperäiset teoksensa saivat osakseen huomiota. Siviilisäädyltään Kondas oli naimaton.
Virossa Viljandin kaupungissa on hänen nimeänsä kantava museo, Kondase Keskus.
Regicide

| Regicide Hour of Penance |
| --- | --- | --- |

Studioalbumin tiedot
 Studio : 16th Cellar Studio, Rooma
 Julkaistu: 13. toukokuuta 2014
 Formaatti: CD, LP
 Tyylilaji: tekninen death metal
 Kesto: 50.01
 Levy-yhtiö: Prosthetic Records
Hour of Penancen muut julkaisut
| Sedition 2012 | Regicide 2014 | Cast the First Stone 2017 |
Regicide on Hour of Penancen kuudes studioalbumi, joka julkaistiin 13. toukokuuta 2014.
Kappaleet

Through the Triumphal Arch – 0.55 (instrumentaali)
Reforging the Crowns – 3.29
Desecrated Souls – 3.40
Resurgence of the Empire – 4.41
Spears of Sacred Doom – 3.22
Sealed into Ecstasy – 3.45
Redeemer of Atrocity – 4.01
Regicide – 3.25
The Sun Worship – 3.49
The Seas of Light – 4.49
Theogony – 3.57
Kappaleet > Digipakin bonuskappaleet

The Uncorrupted Ones – 3.07
Frail as the Flesh of Christ – 3.50
Monarch of Heresy – 3.11
Kokoonpano

Paolo Pieri – laulu, kitara
Giulio Moschini – kitara
Marco Mastrobuono – bassokitara
James Payne – rummut
Stefano Morabito – äänittäjä, miksaaja, masteroija
Gyula Havancsák – kansikuva
Diana Gabrielli – valokuvat
Fabban – design, layout
Arvostelut

Metal Observer: 9/10
Metal Temple: 8/10
Aiheesta muualla

Albumi Regicide Encyclopaedia Metallum -sivustolla (englanniksi)
Regicide discogs.com -sivustolla
Peitinsiipi

Peitinsiivet (elytra) ovat monilla hyönteisillä tavattavat etusiivet, jotka suojaavat allaan olevia lenninsiipiä. Elytra tulee kreikankielisestä tuppea tarkoittavasta elytron-sanasta. Peitinsiipi on kilpimäinen ja kova. Peitinsiivet esiintyvät yleisesti kovakuoriaisilla (Coleoptera) ja nivelkärsäisten (Hemiptera)-lahkossa, johon kuuluvat muun muassa seuraavat nivelkärsäiset kuten luteet, kaskaat, kempit, kirvat, jauhiaiset ja kilpikirvat. Joillakin Carabidae-heimon kovakuoriaisilla peitinsiivet ovat kasvaneet yhteen, jolloin laji on lentokyvytön.
Kovakuoriaisissa loisivat punkit matkustavat usein elytraan kiinnittyneinä.
Piikkituhkelo

| Piikkituhkelo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Lycoperdaceae
Suku::  Tuhkelot Lycoperdon
Laji::  echinatum
Kaksiosainen nimi
 Lycoperdon echinatum  Pers. 
Katso myös
   Piikkituhkelo Commonsissa 
Infobox OKNimi-testi OK: 
Piikkituhkelo (Lycoperdon echinatum) on päärymäinen ja piikikäs tuhkelolaji. Sieni on nuorena syötävä, mutta muuttuu vanhemmiten tummaksi ja syötäväksi kelpaamattomaksi. Se kasvaa Lounais-Suomen lehtimetsissä harvinaisena syksyisin.
Roma (yhtye)

Roma on suomalainen lauluyhtye, joka teki yhden singlen vuonna 1997 ja albumin vuonna 1998. Levyn kappaleet on säveltänyt ja sanoittanut Jukka Välimaa.
Kokoonpano levyllä

Anita Pajunen
Jukka Välimaa
Toni Malm
Muddy Manninen
Tuomas Peippo
Timo Schleifer
Timo Pratskin
Harri Ala-Kojola
Masa Maijanen
Teijo Tikkanen
Jari Nieminen
Diskografia

Tuuleen huudan (1998)
Aiheesta muualla

Roma (yhtye)n esitystuotanto Suomen äänitearkistossa (1901–1999)
Pierre Larouche

| Pierre Larouche> Henkilötiedot |
| --- | --- |
Syntynyt: 16. marraskuuta 1955 (ikä 68) Taschereau, Quebec
Kansalaisuus:   Kanada
Jääkiekkoilija
Pelipaikka:  keskushyökkääjä
Pituus:  180 cm
Paino:  79 kg
Pelaajaura
Pääsarjaura:  1974–1988
Seurat:  New York Rangers (NHL) Hartford Whalers (NHL) Montreal Canadiens (NHL) Pittsburgh Penguins (NHL) Hershey Bears (AHL)
NHL-varaus:  8. varaus, 1974 Pittsburgh Penguins
Pierre R. Larouche (s. 16. marraskuuta 1955 Taschereau, Quebec, Kanada) on uransa lopettanut kanadalainen jääkiekkoilija, pelipaikaltaan keskushyökkääjä.
Pittsburgh Penguins varasi Larouchen vuoden 1974 NHL:n varaustilaisuudessa ensimmäisellä kierroksella varausvuorolla 8.
Ennen NHL-uraansa Larouche pelasi juniorina QMJHL:n Quebec Rempartsissa ja Sorel Black Hawksissa kaudet 1972–1974. Kaudella 1973–1974 Larouche voitti Jean Béliveau Trophyn QMJHL:n parhaana pistemiehenä. Hän teki tuolla kaudella 67:ssä runkosarjan ottelussa tehopisteet 94+157=251. Pistemäärä säilyi Kanadan junioriliigojen ennätyksenä vuoteen 1984 asti, jolloin Mario Lemieux rikkoi ennätyksen 282 pisteellään.
Larouche teki debyyttinsä NHL:ssä kaudella 1974–1975 pelaten hänet varanneessa Pittsburghissa 79 runkosarjan ottelua tehopistein 31+37=68. Larouche pelasi Pittsburghissa kaudet 1974–1978 ja teki kaudella 1975–1976 historian kuudentenatoista pelaajana yli 50 maalia runkosarjassa (53). Larouche oli tuohon aikaan myös NHL:n historian nuorin 50 maalia kaudessa tehnyt pelaaja. Vuonna 1980 Wayne Gretzky rikkoi kyseisen ennätyksen.
Larouche siirtyi kesken kauden 1977–1978 Montreal Canadiensiin. Kaudella 1979–1980 Larouchesta tuli ensimmäinen pelaaja, joka on kahdessa eri joukkueessa tehnyt 50 maalia runkosarjassa, kun hän teki tehopisteet 50+41=91 runkosarjassa 73 ottelussa. Montrealissa Larouche voitti Stanley Cupin vuosina 1978 ja 1979.
Kesken kauden 1981–1982 Larouche siirtyi Hartford Whalersiin, jossa pelasi kaksi kautta ennen siirtymistään New York Rangersiin kaudeksi 1983–1984.
Larouche pelasi Rangersissa kaudet 1983–1988 ennen kuin lopetti uransa vuonna 1988.
Peitsamo

Peitsamo on muun muassa seuraavien henkilöiden sukunimi:
Kari Peitsamo (s. 1957), suomalainen rock-muusikko
Pentti Peitsamo (1920–1998), nokialainen pelimannimuusikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Piikkiunikeot

| Piikkiunikeot |
| --- | --- |
 Piikkiunikeko (Platacanthomys lasiurus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Hiirimäiset jyrsijät Myomorpha
Yläheimo::  Muroidea
Heimo::  Piikkiunikeot Platacanthomyidae  Alston, 1876
Suvut ja nykyisin tavattavat lajit
 †Neocometes (yht 5 lajia)  Platacanthomys (yht 2 lajia) Piikkiunikeko (Platacanthomys lasiurus)  Typhlomys (yht 6 lajia) Piikkiunihiiri (Typhlomys cinereus)  Typhlomys nanus 
Katso myös
   Piikkiunikeot Wikispeciesissä   Piikkiunikeot Commonsissa 
Infobox OKNimi-testi OK: 
Piikkiunikeot (Platacanthomyidae) on jyrsijöiden (Rodentia) lahkoon kuuluva nisäkäsheimo. Siihen kuuluu vain kaksi nykyisin tavattavaa sukua, joissa yhteensä kolme nykyisin tavattavaa lajia. Piikkiunikekojen ruumis on tavallisesti mitaltaan 70–212 millimetriä ja häntä 75–138 millimetriä. Niiden ravintoa ovat kasvien lehdet, juuret, varret, hedelmät ja siemenet. Piikkiunikekoja tavataan Etelä-Intiassa, Etelä-Kiinassa ja Pohjois-Vietnamissa, ja ne elävät 600–2100 metrin korkeudessa.
Rom (joki)

| Rom Rambach Ram |
| --- | --- |

Alkulähde:  Ofenpass, Val Müstair, Graubünden, Sveitsi  46°37′53.2″N, 10°19′38.5″E
Laskupaikka:  Glurns, Etelä-Tiroli, Italia  → Adige  46°40′14.8″N, 10°32′37.3″E
Maat:  Sveitsi, Italia
Pituus:  21 km
Alkulähteen korkeus:  1 750 m
Valuma-alue:  186 km²
Rom (retoromaania, saks. Rambach, ital. Ram) on joki Alppien eteläpuolella Sveitsin ja Italian alueella. Joen pituus on 21 kilometriä.
Sijainti

Rom saa alkunsa Sveitsin Graubündenissä Val Müstairin alueelta, Reettisiltä Alpeilta, Ofenpassin solan eteläpuolelta noin 1 750 metrin korkeudesta. Joki laskee Adigeen Italian puolella Glurnsissa.
Vesivoima

Romissa on Sveitsin puolella kaksi pientä vesivoimalaa.
Aiheesta muualla

Kuvia tai muita tiedostoja aiheesta Rom (joki) Wikimedia Commonsissa
Peitsalo

Peitsalo on suomalainen sukunimi. Tunnettuja Peitsaloja:
Eila Peitsalo (1931–1997), näyttelijä
Ilmari Peitsalo (1901–1961), näyttelijä ja näytelmäkirjailija
Kalervo Peitsalo (1910–1978), juristi ja toimitusjohtaja
Otto Peitsalo (1870–1929), suomalainen kansanedustaja (SDP)
Ragnhild Peitsalo (1896–1931), näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.